Nicola Rizzoli

Nicola Rizzoli (Mirandola, 1971ko urriaren 5a) italiar futbol epaile ohia da.

Italiako futbol ligako epailea izan zen 2002tik 2017ra, eta nazioarteko epailea 2007tik 2017ra. 2010ean Inter Milan eta AS Romaren arteko Italiako futbol kopako finala eta Atletico Madril eta Fulhamen arteko UEFA Europa Leagueko finala arbitratu zituen. Bayern Munich eta Borussia Dortmunden arteko 2013ko UEFAko Txapeldunen Ligako finala ere zuzendu zuen.

Epaile gisa parte hartu zuen 2012ko eta 2016ko Europako Futbol Txapelketetan eta 2014ko Munduko Futbol Txapelketan. Txapelketa honetan Alemania eta Argentinako selekzioen arteko finala arbitratu zuen.

Kategoria:Emilia-Romagnako jendea
Kategoria:Futbol arbitroak